ddrg/super_eurlex huggingface dataset:
(97)

În al doilea rând, articolul 93 din TFUE prevede că ajutoarele care răspund necesităților de coordonare a transporturilor sau care reprezintă rambursarea pentru îndeplinirea anumitor obligații inerente noțiunii de serviciu public pot, de asemenea, să fie declarate compatibile cu piața internă. Dacă, după cum subliniază reprezentanții administratorilor unor porturi interioare franceze, porturile interioare joacă un rol important în dezvoltarea transportului multimodal, nu toate investițiile porturilor intră în domeniul de aplicare a articolului 93 din TFUE, limitat la ajutoarele care răspund necesităților de coordonare a transporturilor. În plus, scutirea de la plata IP nu constituie ajutor pentru investiții, ci un ajutor pentru exploatare care nu este axat pe investiții. Măsura favorizează întreprinderile care obțin cel mai mare profit și, prin urmare, au o capacitate mai mare de a acumula profitul și, în consecință, de a finanța investiții. Măsura nu vizează nici rambursarea pentru îndeplinirea anumitor obligații inerente noțiunii de serviciu public, astfel cum s-a menționat mai sus. În plus, beneficiul care decurge dintr-o scutire fiscală pur și simplu nu este limitat la valoarea necesară pentru a asigura coordonarea transportului, nici rambursarea pentru îndeplinirea anumitor obligații inerente noțiunii de serviciu public și, prin urmare, nu garantează respectarea principiului proporționalității. De asemenea, acesta nu are un efect de stimulare clar identificat, în special din cauza faptului că scutirea aduce avantaje mai mult porturilor cele mai rentabile, deci care au cele mai multe mijloace – și care au cel mai puțin nevoie de stimulente. Prin urmare, articolul 93 din TFUE nu este aplicabil.
(16)

În ceea ce privește aplicarea eficace a normelor, SEC are competențe extinse de a investiga încălcări efective sau potențiale ale legislației federale privind valorile mobiliare, inclusiv ale Legii privind bursele și ale normelor aferente. În temeiul competențelor sale de supraveghere, SEC poate obține evidențe de la entitățile reglementate. În plus, în temeiul competenței sale de citare, SEC poate impune prezentarea de documente sau de mărturii de către orice persoană sau entitate de oriunde din Statele Unite. SEC are competența de a lua măsuri coercitive prin inițierea de acțiuni civile la o instanță districtuală federală sau de proceduri administrative în fața unui judecător de drept administrativ din cadrul SEC pentru încălcările legislației federale privind valorile mobiliare, inclusiv pentru utilizarea abuzivă a informațiilor privilegiate și manipularea pieței. În acțiunile civile, SEC poate impune restituirea profiturilor ilegale, plata unei dobânzi până la pronunțarea hotărârii, plata unor amenzi civile, ordine de încetare, interdicția de a ocupa funcția de administrator sau director al unei societăți pe acțiuni ori de a participa la o ofertă de acțiuni de tip „penny stock” (acțiuni extrem de speculative și cu un curs foarte scăzut), precum și alte măsuri accesorii (cum ar fi restituirea conturilor de către persoana chemată în judecată). În acțiunile administrative, sancțiunile pot include pronunțarea unui blam, limitări ale activităților, impunerea unor amenzi civile pe lângă restituirea profiturilor ilegale sau interdicția de a exercita anumite activități de către persoanele fizice, ori anularea înregistrării unei entități. SEC are competența de a introduce o acțiune coercitivă împotriva unui SRO (de exemplu, o BVN sau FINRA) pentru abținerea de a acționa sau pentru neîndeplinirea în mod adecvat a funcțiilor necesare.
(10)

ASIC este o autoritate publică instituită în temeiul Legii din 2001 privind Comisia australiană pentru valori mobiliare și investiții (denumită în continuare „Legea privind ASIC”) și are drept responsabilitate aplicarea și asigurarea respectării legislației privind piețele financiare din Australia. Printre competențele de supraveghere și de asigurare a respectării legislației de care dispune ASIC se numără investigarea suspiciunilor de încălcare a legislației, emiterea de notificări privind încălcarea legislației și solicitarea aplicării de sancțiuni civile de către instanțele judecătorești. ASIC poate începe urmărirea penală în cazul încălcării obligațiilor prevăzute de Legea privind societățile care au caracter de încălcări de drept penal. În plus, ASIC are competența de a controla piețele financiare fără notificare prealabilă, inclusiv competența de a verifica registrele, evidențele și documentele. În plus, în cazul în care ministrul pentru servicii financiare consideră că un operator de piață financiară nu își respectă obligațiile care îi revin în calitate de deținător al autorizației de piață financiară, acesta poate adresa operatorului respectiv instrucțiuni scrise care să-i impună să ia măsurile specificate astfel încât să se asigure că își respectă obligațiile menționate (secțiunea 794A din Legea privind societățile). În cazul în care piața financiară nu se conformează acestor instrucțiuni, ASIC poate solicita instanței emiterea unui ordin prin care să se impună respectarea acestora (secțiunea 794A din Legea privind societățile). ASIC are, de asemenea, competența de a da instrucțiuni unei entități (inclusiv operatorilor de piață și participanților la piețele autorizate), atunci când consideră că acest lucru este necesar sau în interesul public, în scopul de a proteja persoanele implicate în tranzacționarea unui produs financiar sau a unor clase de produse financiare (secțiunea 798J din Legea privind societățile). În plus, ASIC poate solicita emiterea de ordine și poate sesiza autoritățile judiciare pentru a asigura punerea în aplicare a măsurilor dispuse prin reglementare și în urma verificărilor. ASIC poate solicita unei instanțe emiterea unui ordin prin care să se impună respectarea măsurilor luate de ASIC pe baza competențelor de reglementare și de verificare (secțiunea 70 din Legea privind ASIC). În plus, în cazul în care o entitate nu respectă o instrucțiune emisă în temeiul Legii privind societățile, ASIC poate sesiza instanța pentru a obține emiterea unui ordin prin care să se impună respectarea instrucțiunii respective. În fine, Legea privind societățile prevede, de asemenea, obligația piețelor financiare de a fi în măsură să asigure respectarea de către membrii lor a dispozițiilor Legii privind societățile, a normelor și reglementărilor care decurg din aceasta, precum și a regulilor de exploatare a pieței (secțiunea 792A din lege). Unei burse autorizate îi revine, de asemenea, obligația de a soluționa eventualele încălcări ale regulilor de exploatare a pieței sau ale Legii privind societățile de către membrii săi și să informeze ASIC cu privire la aceste eventuale încălcări.
(7)

Forumul european multipartit privind standardizarea în domeniul TIC a evaluat identificarea următoarelor specificații tehnice destinate utilizării drept referințe în procedurile de achiziții publice și a emis un aviz favorabil în acest sens: „SPF-Sender Policy Framework for Authorizing Use of Domains in Email” („SPF”), „STARTTLS-SMTP Service Extension for Secure SMTP over Transport Layer Security («STARTTLS-SMTP»)” și „DANE- SMTP Security via Opportunistic DNS-Based Authentication of Named Entities Transport Layer Security («DANE- SMTP»)” dezvoltate de Internet Engineering Task Force (IETF); „Structured Threat Information Expression («STIX 1.2»)” și „Trusted Automated Exchange of Indicator Information («TAXII 1.1»)” dezvoltate de OASIS (Organization for the Advancement of Structured Information Standards – Organizația pentru promovarea standardelor privind informațiile structurate). Evaluarea și avizul forumului au fost transmise ulterior spre consultare experților sectoriali, care au confirmat avizul favorabil în ceea ce privește identificarea.
(95)

La 29 martie 2010, Ryanair și aeroportul din Lübeck au semnat Scrisoare de însoțire nr. 1 la Acordul din 2000 care acoperă perioada de la 28 martie 2010 până la 30 octombrie 2010. Această scrisoare de însoțire a prelungit Acordul din 2000 până la 30 octombrie 2010 și a introdus o nouă plată a unui stimulent financiar per pasager în valoare de […] EUR, care urma să fie făcută de către FLG în favoarea companiei Ryanair, în plus față de plata pentru servicii de comercializare prevăzută în Acordul din 2000 în valoare de […] EUR per pasager (sub 18 rotații pe săptămână) sau […] EUR pe pasager (peste 18 rotații pe săptămână). Întrucât Ryanair a efectuat peste 18 rotații pe săptămână, FLG urma să plătească Ryanair o sumă totală de […] EUR per pasager. Întrucât au fost păstrate toate celelalte condiții din Acordul din 2000, tarifele pentru serviciile destinate pasagerilor per pasager care pleacă, ce sunt plătibile companiei FLG, s-au ridicat la […] EUR, tarifele de handling la rampă per escală s-au ridicat la […] EUR, tarifele de handling per pasager au fost de […] EUR, iar taxele de securitate per pasager au fost de […] EUR.
(6)

La 28 iunie 2017, EFSA, în documentul său intitulat „Scientific Opinion on the safety of N-acetyl-D-neuraminic acid as a novel food pursuant to Regulation (EC) No 258/97” (2) [„Aviz științific privind siguranța acidului N-acetil-D-neuraminic ca produs alimentar nou în temeiul Regulamentului (CE) nr. 258/97”], a concluzionat că acidul N-acetil-D-neuraminic este sigur atunci când se adaugă în alte produse alimentare decât suplimentele alimentare, pentru utilizările și în dozele propuse pentru populația generală. Pentru suplimentele alimentare, EFSA a stabilit că acidul N-acetil-D-neuraminic este sigur pentru utilizările și în dozele propuse pentru persoanele cu vârsta peste 10 ani, iar pentru copiii sub 10 ani este sigur dacă expunerea combinată din diferite surse nu depășește 11 mg/kg corp.
(18)

În următoarea descriere sunt discutate submăsurile din cadrul ajutorului acordat pentru furnizarea de asistență tehnică în sectorul agricol, precum și ajutorul de stat alocat pentru producerea și comercializarea produselor agricole de calitate în temeiul MFG, despre care Comisia a exprimat îndoieli cu privire la compatibilitatea acestora cu piața internă. În mod specific, sunt abordate următoarele submăsuri (în continuare, submăsurile specifice vor fi menționate conform clasificării din anexa la decizia de inițiere a procedurii): BY 3, BY 10, BW 4, BB 1, BB 3, HE 2, HE 3, HE 9, NI 5, NI 6, NI 7, NW 4, NW 5, NW 6, RP 1, RP 5, SL 2, SL 5, TH 3, TH 4, TH 9, TH 10 (asistență tehnică pentru perioada 2001-2006); RP 2 (asistență tehnică pentru perioada începând cu 2007); BW 10, BW 11, NI 1 și TH5 (produse de calitate pentru perioada 2001-2006).
(6)

La 31 ianuarie 2017, EFSA, în documentul său intitulat „Scientific Opinion on the safety of hydroxytyrosol as a novel food pursuant to Regulation (EC) No 258/97” [Aviz științific privind siguranța hidroxitirozolului ca produs alimentar nou în temeiul Regulamentului (CE) nr. 258/97] (2), a concluzionat că hidroxitirozolul este sigur pentru utilizările și în dozele propuse.
(a)

Solicitanții și titularii autorizației: Denumire : Pioneer Overseas Corporation Adresă : Avenue des Arts 44, B-1040 Bruxelles, Belgia În numele Pioneer Hi-Bred International, Inc., 7100 NW 62nd Avenue, P.O. Box 1014, Johnston, IA 50131-1014, Statele Unite ale Americii și Denumire : Dow AgroSciences Europe Ltd. Adresă : European Development Center, 3B Park Square, Milton Park, Abingdon, Oxon OX14 4RN, Regatul Unit În numele Dow AgroSciences LLC, 9330 Zionsville Road, Indianapolis, IN 46268-1054, Statele Unite ale Americii
(19)

Este important să se asigure previzibilitatea pe termen lung în materie de reglementare pentru TDT în ceea ce privește accesul la banda de frecvențe sub 700 MHz, luând în considerare rezultatele Conferinței mondiale pentru radiocomunicații din 2015. În conformitate cu articolele 9 și 9a din Directiva 2002/21/CE, statele membre ar trebui să aplice, după caz, o abordare flexibilă; acestea ar trebui să poată permite introducerea unor utilizări alternative, cum ar fi serviciile de comunicații electronice terestre pe suport radio în bandă largă în banda de frecvențe sub 700 MHz, în conformitate cu necesitățile naționale de distribuție a serviciilor de radiodifuziune, inclusiv pentru inițiativele inovatoare orientate spre utilizatori. Astfel de utilizări alternative ar trebui să garanteze accesul neîntrerupt la spectrul de frecvențe pentru radiodifuziune ca utilizator cu statut primar, în funcție de cererea la nivel național. În acest scop, statele membre ar trebui să promoveze cooperarea între organismele de radiodifuziune, operatorii de radiodifuziune și operatorii mobili, pentru a facilita convergența platformelor audiovizuale și de internet și utilizarea în comun a spectrului. Atunci când permit utilizarea benzii de frecvențe sub 700 MHz pentru serviciile de comunicații electronice terestre pe suport radio în bandă largă, statele membre ar trebui să se asigure că această utilizare nu cauzează interferențe prejudiciabile radiodifuziunii digitale terestre din statele membre învecinate, astfel cum prevede acordul încheiat în cadrul Conferinței regionale pentru radiocomunicații din 2006.
(a)

primul paragraf se înlocuiește cu următorul text: „Solicitantul trebuie să prezinte un raport de testare pentru modelul/modelele de televizoare, referitor la testul efectuat în conformitate cu standardele EN 50564 pentru îndeplinirea condițiilor stabilite la litera (a) și la testările efectuate folosind procedurile și metodele de măsurare menționate la punctele 1 și 2 din anexa VII la Regulamentul delegat (UE) nr. 1062/2010 pentru îndeplinirea condițiilor stabilite la literele (b) și (c). În plus, clasa de eficiență energetică și diagonala ecranului vizibil trebuie indicate în raport.”;
(2)

La 22 octombrie 2007, Comisia a adoptat Decizia 2007/697/CE (2) de acordare a unei derogări solicitate de Irlanda în conformitate cu Directiva 91/676/CEE pentru a permite împrăștierea de gunoi de grajd până la limita de 250 kg de azot pe hectar pe an, în anumite condiții, în ferme alcătuite în proporție de cel puțin 80 % din pășuni, în contextul Irish Action Programme as implemented in the European Communities (Good Agricultural Practices for Protection of waters) Regulations 2006 (Statutory Instrument No 378 of 2006).
1.

În timpul carantinei, salamandrele sunt supuse următoarelor proceduri: (a) Dacă dimensiunea unității epidemiologice în cauză este mai mare sau egală cu 62, trebuie să se examineze probele recoltate cu tampon cutanat de la salamandrele plasate în carantină, sub supravegherea medicului veterinar oficial sau autorizat, prin intermediul testului de diagnostic adecvat, în cursul celei de a cincea săptămâni după intrarea salamandrelor în unitatea adecvată, în conformitate cu dimensiunile eșantioanelor prevăzute în tabelul de referință, cu excepția cazului în care operatorul optează pentru tratament în conformitate cu litera (b). Tabel de referință (1): Dimensiunea unității epidemiologice 62 186 200 250 300 350 400 450 Dimensiunea eșantionului 62 96 98 102 106 108 110 111 (b) Dacă operatorul optează pentru unul dintre tratamentele enumerate la punctul (3) sau în toate cazurile în care dimensiunea unității epidemiologice în cauză este mai mică de 62, toate salamandrele din lot trebuie tratate de operator împotriva Bsal sub supravegherea medicului veterinar oficial sau autorizat într-un mod considerat satisfăcător de către autoritatea competentă. (c) În cazurile menționate la litera (b), medicul veterinar oficial sau autorizat poate solicita testarea reprezentativă a unității epidemiologice prin intermediul testului de diagnostic adecvat înainte de tratament, pentru a monitoriza prezența Bsal sau, după tratament, pentru a verifica absența Bsal. (d) Probele recoltate cu tampon cutanat de la toate salamandrele moarte sau bolnave clinic, în special de la cele cu leziuni cutanate, trebuie examinate sub supravegherea medicului veterinar oficial sau autorizat prin intermediul testului de diagnostic adecvat la momentul în care acestea prezintă leziuni sau alte semne clinice sau la momentul decesului, oricare dintre acestea survine mai întâi. (e) Toate salamandrele care mor în unitatea adecvată trebuie să fie supuse unei examinări post-mortem sub supravegherea medicului veterinar oficial sau autorizat, în special pentru a verifica dacă există semne de Bsal și pentru a confirma sau pentru a exclude Bsal drept cauză a decesului, în măsura în care este posibil.
4.

Se introduc următoarele articole: „Articolul 9d (1) Se interzice achiziționarea directă sau indirectă din RPDC, de către resortisanți ai statelor membre sau utilizând nave sau aeronave aflate sub pavilionul statelor membre, de produse alimentare și agricole, utilaje, echipamente electrice, pământ și piatră, inclusiv magnezit și magnezie, lemn, precum și nave, indiferent dacă provin sau nu de pe teritoriul RPDC. (2) Interdicția de la alineatul (1) nu aduce atingere executării până la 21 ianuarie 2018 a contractelor încheiate înainte de 22 decembrie 2017. Detaliile oricărui transport se notifică Comitetului de sancțiuni până la 5 februarie 2018. (3) Uniunea ia măsurile necesare în vederea stabilirii articolelor relevante care intră sub incidența alineatului (1). Articolul 9e (1) Se interzice furnizarea, vânzarea sau transferul, în mod direct sau indirect, către RPDC, de către resortisanți ai statelor membre sau de pe teritoriul statelor membre sau utilizând nave sau aeronave aflate sub pavilionul statelor membre, conducte, linii feroviare sau vehicule ale statelor membre, de utilaje industriale, vehicule de transport, fier, oțel și alte metale, indiferent dacă provin sau nu de pe teritoriul lor. (2) Prin derogare de la alineatul (1), interdicția de la alineatul (1) nu se aplică în cazul în care un stat membru stabilește că furnizarea de piese de schimb este necesară pentru a menține funcționarea în siguranță a aeronavelor de pasageri ale RPDC. (3) Uniunea ia măsurile necesare în vederea stabilirii articolelor relevante care intră sub incidența prezentului articol.”
3.

La articolul 20 alineatul (1), trimiterile la anumite coduri sunt actualizate după cum urmează: (a) în prima teză de la litera (c), codurile „2710 11-2710 19 69” se înlocuiesc cu codurile „2710 12-2710 19 68” și 2710 20-2710 20 39 și 2710 20 90 [numai pentru produsele din care mai puțin de 90 % din volum (inclusiv pierderile) distilează la 210 °C și 65 % sau mai mult din volum (inclusiv pierderile) distilează la 250 °C conform metodei ISO 3405 (echivalentă metodei ASTM D 86)]”; (b) în a doua teză de la litera (c), codul „2710 11 21” se înlocuiește cu codul „2710 12 21”; (c) în a doua teză de la litera (c), codul „2710 11 25” se înlocuiește cu codul „2710 12 25”; (d) în a doua teză de la litera (c), codul „2710 19 29” se înlocuiește cu codurile „2710 19 29 și 2710 20 90 [numai pentru produsele din care mai puțin de 90 % din volum (inclusiv pierderile) distilează la 210 °C și 65 % sau mai mult din volum (inclusiv pierderile) distilează la 250 °C conform metodei ISO 3405 (echivalentă metodei ASTM D 86)]”; (e) la litera (h), codul „3824 90 99” se înlocuiește cu codurile „3824 99 86, 3824 99 92 (exclusiv preparate antirugină care conțin amine ca elemente active și solvenți și diluanți compoziți anorganici, pentru vopsele și produse similare), 3824 99 93, 3824 99 96 (exclusiv preparate antirugină care conțin amine ca elemente active și solvenți și diluanți compoziți anorganici, pentru vopsele și produse similare), 3826 00 10 și 3826 00 90”.
RO Jurnalul Oficial al Uniunii Europene L 81/19

DECIZIA (UE, Euratom) 2018/488 A CONSILIULUI

din 20 martie 2018

de numire a unui membru, propus de Regatul Danemarcei, în cadrul Comitetului Economic și Social European

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 302,

având în vedere Tratatul de instituire a Comunității Europene a Energiei Atomice, în special articolul 106a,

având în vedere propunerea guvernului danez,

având în vedere avizul Comisiei Europene,

întrucât:

(1) La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020. La 25 mai 2016, prin Decizia (UE, Euratom) 2016/848 a Consiliului (3), domnul Mikkel DALSGAARD a fost înlocuit de domnul Klaus MATTHIESEN în calitatea de membru.

(2) Un loc de membru în cadrul Comitetului Economic și Social European a devenit vacant ca urmare a încheierii mandatului domnului Klaus MATTHIESEN,

ADOPTĂ PREZENTA DECIZIE:

Articolul 1

Domnul Thomas HOELGAARD, International Secretary in the Confederation of Professionals (FTF) in Denmark, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.

Articolul 2

Prezenta decizie intră în vigoare la data adoptării.

Adoptată la Bruxelles, 20 martie 2018. Pentru Consiliu Președintele E. ZAHARIEVA

(1) Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

(2) Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).

(3) Decizia (UE, Euratom) 2016/848 a Consiliului din 25 mai 2016 de numire a unui membru, propus de Regatul Danemarcei, în cadrul Comitetului Economic și Social European (JO L 141, 28.5.2016, p. 78).
2.

În partea B, rubrica pentru Bulgaria se înlocuiește cu următorul text: „Stat membru: Bulgaria Zona care cuprinde: Data până la care se aplică în conformitate cu articolul 31 din Directiva 2005/94/CE Yambol region: Municipality of Straldzha: — Zimnitsa 27.4.2018-6.5.2018 Municipality of Yambol: — Yambol 6.5.2018 Municipality of Straldzha: — Straldzha — Vodenichene — Dzhinot Municipality of Tundzha: — Mogila — Veselinovo — Kabile Sliven region: Municipality of Sliven: — Zhelyu Voivoda — Blatets — Dragodanovo — Gorno Aleksandrovo Plovdiv region: Municipality of Rodopi: — Krumovo — Yagodovo 10.5.2018-18.5.2018 Municipality of Rodopi: — Brestnik — Belashtica — Markovo — Branipole Municipality of Sadovo: — Katunitsa — Karadzhzovo — Kochevo — Mominsko Municipality of Kuklen: — Kuklen — Ruen Municipality of Maritsa: — Skutare — Rogosh Municipality of Asenovgrad: — Asenovgrad Municipality of Plovdiv: — Plovdiv 18.5.2018 Plovdiv region: Municipality of Maritsa: — Kalekovets — Trilistnik Municipality of Rakovski: — Stryama 11.5.2018-19.5.2018 Municipality of Maritsa: — Yasno pole — Dink — Maritsa — Kalekovets — Trud — Zhelyazno — Voivodino — Skutare — Rogosh — Manole — Manolsko konare Municipality of Rakovski: — Rakovski — Momino selo 19.5.2018 Haskovo region: Municipality of Haskovo: — Malevo 16.5.2018-24.5.2018 Municipality of Haskovo: — Voivodovo — Manastir — Haskovo — Krivo pole — Knizhovnik — Orlovo — Konush — Momino — Dolno voivodino — Dinevo — Liubenovo — Stoikovo — Stamboliiski Municipality of Stambolovo: — Zjalti briag — Stambolovo — Kralevo 24.5.2018”